Lifestyles Sessies » Clark Reid Vakfotografie Blog
Protected: LifeStyles Sessie: Erik & Ines
Posted in Lifestyles SessiesTags: Erik,Ines
Protected: LifeStyles Sessie: Jasper & Mathilde
Posted in Lifestyles SessiesTags: Jasper,LifeStyles Sessie,Mathilde,Quispel,Terink
Protected: LifeStyles Sessie: Mark & Hilde
Posted in Lifestyles SessiesTags: Cabauw,Hilde,Mark
© 2017 Clark Reid Vakfotografie Blog|ProPhoto WordPress Blog by NetRivet Websites AFRIKAANSE KINDERBOEK GEKIES VIR BRITSE VERTAALPROJEK
’n Goeie dag vir boomklim (LAPA) is een van vier kinderboeke wat gekies is om uitstaande internasionale kinderliteratuur in Brittanje te bevorder. Honderde boeke in verskeie tale is vir die In Other Words-projek voorgelê, en ŉ paneel Britse kinderboekvertalers en -kenners het die wenboeke gekies. Gedeeltelike proefvertalings van die vier boeke word in April op die Bologna-kinderboekskou in Italië aan oorsese uitgewers beskikbaar gestel. Dit is dus moontlik dat die boeke daarna ook in ander tale vertaal sal word.
Twee van Jaco se vorige boeke is ook reeds verfilm: Suurlemoen! En Oor ’n motorfiets, ’n zombiefliek, en Lang getalle wat deur elf gedeel kan word. Laasgenoemde sal later vanjaar in rolprentteaters te sien wees as Nul is nie niks nie.
Lees hieronder wat Jaco Jacobs te sê het oor die geheim van ’n goeie kinderboek. Jaco vertel dat hy kleintyd eintlik ŉ krokodiltemmer wou word. Hy het in die Karoo grootgeword, maar bly nou reeds byna twintig jaar in Bloemfontein. Hoewel hy soms kortverhale en rubrieke vir volwassenes skryf, is die meeste van sy skryfwerk op kinders gemik. Hy skryf kinder- en jeugboeke vir jongmense van alle ouderdomme. Dit wissel van prenteboeke vir kleuters tot rympies en stories vir laerskoolkinders en boeke vir tieners. Jaco het ook al meer as 250 boeke in Afrikaans vertaal.
Wat is die geheim van ŉ goeie kinderboek? “Eerlikheid staan vir my uit. Jy moet ’n opregte belangstelling in die storie en karakters hê, en eindelose respek en bewondering vir die leef- en verbeeldingswêreld van kinders. Ek glo ook jy moet regtigwaar ’n aanhanger van die genre wees en dit geniet om hierdie soort stories te skep.”